SL Uradni list Evropske unije L 220/3

IZVEDBENA UREDBA KOMISIJE (EU) 2015/1414

z dne 20. avgusta 2015

o spremembi Izvedbene uredbe (EU) št. 136/2012 o dovoljenju za natrijev bisulfat kot krmni dodatek za hišne živali in druge živali, ki niso namenjene za proizvodnjo živil

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(2) Uredbe,

ob upoštevanju naslednjega:

(1) Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo ali spremembo takih dovoljenj.

(2) Uporaba natrijevega bisulfata je bila z Izvedbeno uredbo Komisije (EU) št. 136/2012 (2) dovoljena za deset let za hišne živali in druge živali, ki niso namenjene za proizvodnjo živil.

(3) V skladu s členom 7 Uredbe (ES) št. 1831/2003 je bil vložen zahtevek za spremembo pogojev uporabe. Navedenemu zahtevku so bili priloženi podatki in dokumenti, ki se zahtevajo v skladu s členom 7(3) Uredbe (ES) št. 1831/2003.

(4) Zahtevek zadeva spremembo pogojev uporabe za hišne živali in druge živali, ki niso namenjene za proizvodnjo živil, in sicer glede vsebnosti dodatka v popolni krmni mešanici.

(5) Evropska agencija za varnost hrane je v mnenju z dne 22. maja 2014 (3) ugotovila, da bi bilo treba pod predlaganimi pogoji uporabe spremeniti prejšnjo vsebnost natrijevega bisulfata kot regulatorja kislosti in aromatične snovi v skladu z novimi prejetimi podatki.

(6) Da bi se omogočila uporaba natrijevega bisulfata pod novimi predlaganimi pogoji, je primerno spremeniti Izvedbeno uredbo (EU) št. 136/2012.

(7) Ocena natrijevega bisulfata je pokazala, da so pogoji za izdajo dovoljenja iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo tega pripravka, kakor je opredeljeno v prilogah k tej uredbi.

(8) Ker ni varnostnih razlogov, zaradi katerih bi morali takoj začeti veljati spremenjeni pogoji za izdajo dovoljenja, je primerno zagotoviti prehodno obdobje, da se lahko zainteresirane strani pripravijo na izpolnjevanje novih zahtev zaradi izdaje dovoljenja.

(9) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1

Priloga I k Izvedbeni uredbi (EU) št. 136/2012 se nadomesti s Prilogo I k tej uredbi.

Člen 2

Priloga II k Izvedbeni uredbi (EU) št. 136/2012 se nadomesti s Prilogo II k tej uredbi.

Člen 3

Snov iz Priloge in krma, ki jo vsebuje, proizvedeni in označeni pred 10. septembrom 2017 v skladu s pravili, ki se uporabljajo pred 10. septembrom 2015, se lahko še naprej dajeta na trg in uporabljata do porabe obstoječih zalog.

Člen 4

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 20. avgusta 2015 Za Komisijo Predsednik Jean-Claude JUNCKER

(1) UL L 268, 18.10.2003, str. 29.

(2) Izvedbena uredba Komisije (EU) št. 136/2012 z dne 16. februarja 2012 o dovoljenju za natrijev bisulfat kot krmni dodatek za hišne živali in druge živali, ki niso namenjene za proizvodnjo živil (UL L 46, 17.2.2012, str. 33).

(3) EFSA Journal 2014;12(6):3731.

PRILOGA I „PRILOGA I Identifikacijska številka dodatka Ime imetnika dovoljenja Dodatek Sestava, kemijska formula, opis, analitska metoda Vrsta ali kategorija živali Najvišja starost Najnižja vsebnost Najvišja vsebnost Druge določbe Datum poteka veljavnosti dovoljenja mg/kg popolne krmne mešanice z vsebnostjo vlage 12 % Kategorija tehnoloških dodatkov. Funkcionalna skupina: regulatorji kislosti 1j514ii — natrijev bisulfat Sestava dodatka natrijev bisulfat: ≥ 95,2 % Lastnosti aktivne snovi natrijev bisulfat št. CAS: 7681-38-1 NaHSO4 Na 19,15 % SO4 80,01 % pridobljen s kemijsko sintezo Analitska metoda (1) Določanje natrijevega hidrogensulfata v krmnih dodatkih: titrimetrična metoda na podlagi določanja celotne topne kisline natrijevega bisulfata s standardno raztopino natrijevega hidroksida. hišne živali in druge živali, ki niso namenjene za proizvodnjo živil, ki niso mačke in kune — — 4 000 1. V navodilih za uporabo dodatka in premiksa je treba navesti temperaturo skladiščenja, rok trajanja in obstojnost pri peletiranju. 2. Zaradi varnosti je treba pri ravnanju s snovjo uporabljati zaščito za dihala in oči ter rokavice. 3. Skupna vsebnost natrijevega bisulfata ne sme presegati najvišjih dovoljenih vsebnosti v popolni krmni mešanici, določenih za posamezne ustrezne vrste. 8. marec 2022 mačke 20 000 kune 10 000 (1) Podrobnosti o analitskih metodah so na voljo na naslovu referenčnega laboratorija: https://ec.europa.eu/jrc/en/eurl/feed-additives/evaluation-reports.“